Ła floricultura ła xe na disiplina de ła jardineria agricuła e de l'orticultura. El so ojeto de laoro ła xe ła cultivasion de fiori. El fioro tajà el xe el prodoto otegnesto da ła floricultura. Ła cultivasion de sto tipo de pianta ła xe racuanto spesałixada e tècnega. Tutavia parò, par colpa de łe caraterìsteghe del prodoto, cade vere gran rancura e de racuanto laoro, soratuto par tor sù i fiori. I tolti sù i xe senpre ben regai e tan'ben protexesti el pì de łe 'olte: co sénpleghe struture in plàstega, doparando na sera, o in vero, co o sensa riscaldamento. Łe grande dite internasionałi łe ga i so canpi de produsion de fiori tajai in tei Stati tropegałi a na determinada altitùdene, andove el laoro el xe econòmego e el clima el xe ben spartio e justo par tuto l'ano. I majori stati andove se fa sto mestiero i xe Mèsego, Kenya e Cołonbia. In tei Stati osidentałi andove ła floricultura ła xe majormente difondesta e desviłupada, a xe in tei Paexi Basi spesałixai inte ła produsion de bulbi, rixomi eçe, che i ga na strutura comersałe e organixadiva tal da poder influensar e tal volta anca èsare ciamai cofà el marcà andove vien deçidesto i costi mondiałi par sta produsion.